Femeile au fost selectate în urma unor criterii stabilite de catre autoritațile din Ialomița pentru a lua parte la programul “START – o viață de calitate în siguranță”. Proiectul, lansat în urmă cu doi ani de Autoritatea pentru Egalitatea de Șanse dintre Femei și Barbați, a avut ca scop sprijinirea a peste 1.000 de reprezentante ale sexului slab din întreaga țară, care au căzut victimă violenței domestice.

La Slobozia și în comuna ialomițeană Andrășești, unde, de asemenea, programul a fost implementat, lucrurile au mers bine. La Valea Măcrişului, în schimb, a început scandalul. Totul, după ce un localnic a sesizat Prefectura Ialomiţa şi s-a plâns că mama sa, desi selectată în cadrul proiectului, nu a primit cei 6.000 de lei datoraţi.

Plângerea bărbatului le-a determinat pe autorităţi să facă verificări, moment în care au descoperit că multe dintre femeile menţionate în program au dat în scris că fuseseră bătute de soţii lor, pentru a beneficia de câştig. Printre ele se aflau chiar şi angajate ale municipalităţii.

“Contabila, secretara si asistenta socială din primărie au fost și ele beneficiare în proiect. Eu nu știam ca ele să aibă probleme acasaă, dar este un proiect care n-a avut legătură cu primăria noastră, în sensul ca nu l-am implementat noi”, a declarat Mihael Bobeș, primarul din Valea Măcrișului, potrivit adevărul.ro.

Mai mult, cu banii primiți de la Uniunea Europeană, femeile asa-zis agresate şi-au cumparat ce le-a poftit inima.

Angela Avramița, una dintre beneficiarele din Valea Macrioului: “Eu mi-am luat mașină de spalat, o ușă la dormitor, o mobilă de bucatarie o vată de sticlă de pus în pod. Pe mine m-a selectat de la Primărie să particip”, susține una dintre beneficiarele proiectului.

Cazul este anchetat acum de Parchetul de pe lângă Tribunalul Ialomița.